wickkiey/tamil-wikipedia-chunked huggingface dataset:
# கே. அப்பாவு பிள்ளை

## வகித்த பதவிகள்

- இவர் தமிழ்நாடு காங்கிரஸ் கமிட்டியில் உறுப்பினராகவும் , ஓசூர் தாலுகா காங்கிரஸ் கமிட்டியின் தலைவராகவும் 10 ஆண்டுகள் காங்கிரஸ் கட்சிக்காகப் பணியாற்றினார்.
- ஓசூர் நகர பஞ்சாயத்துத் தலைவராக முதன் முதலாக 1942 ஆம் ஆண்டு தோந்தெடுக்கப்பட்டார். அதன்பின் தொடாந்து ஓசூர் நகர பஞ்சாயத்துத் தலைவராகவே இறுதிக்காலம் வரை இருந்தார்.
- 1947 - ஆம் ஆண்டு முதல் சேலம் மாவட்ட நகராண்மைக்குழு செயற்குழு கமிட்டியில் உறுப்பினராக இருந்தார் . சேலம் மாவட்ட மத்தியக் கூட்டுறவு வங்கியிலும் உறுப்பினராகவும் இருந்தார்.
- 1948ல் ஓசூரில் ஓசூர் கூட்டுறவு வீடு கட்டும் சங்கம் துவக்கப்பட்டது. 1948ல் துவக்கப்பட்ட இச்சங்கத்தின் நிறுவனத் தலைவராக இருந்த இவர் தனது வாழ்நாள் இறுதிவரை தொடர்ந்தார்.
- 1957 - ஆம் ஆண்டு தமிழ்நாட்டில் நடைபெற்ற சட்டமன்றத்தேர்தலில் போட்டியிட்டு ஓசூர் சட்டமன்ற உறுப்பினராக தேர்ந்தெடுக்கப்பட்டு 1957 முதல் 1962 வரை இருந்தார்.
- ஓசூர் பஞ்சாயத்து யூனியன் தலைவராக 1965ஆம் ஆண்டு முதல் 1970 ஆம் ஆண்டுவரை இருந்தார்.
- 1965 முதல் 1970 வரை தர்மபுரி மாவட்ட மத்திய கூட்டுறவு வங்கி இயக்குநராக இருந்தார்.
- சென்னை மாவட்ட நில வளர்ச்சி வங்கி இயக்குநராகவும் இருந்தார்.
# கே. அப்பாவு பிள்ளை

## இறப்பு

கே . அப்பாவு பிள்ளை 1971 ஆம் ஆண்டு நடைபெற்ற ஊராட்சி ஒன்றிய தலைவர் தேர்தலில் போட்டியிட்டு தோல்வி அடைந்தார். அதனால் மிகுந்த மன உளைச்சலுக்கு ஆளான நிலையில் 1973 அக்டோபர் முதல் நாளன்று அன்று ஓசூரில் உள்ள அவரது இல்லத்தில் இறந்தார்.
# கே. அப்பாவு பிள்ளை

## கௌரவங்கள்

ஒசூர் பேரூராட்சியாக இருந்த காலத்தில் 1980களின் புதியதாக ஒசூரில் கட்டப்பட்ட பேருந்து நிலையத்துக்கு கே. அப்பாவு பிள்ளை அவர்களின் பெயர் வைக்கப்பட்டது. இந்த பழைய பேருந்து நிலையம் அகற்றபட்டு 6. 80 கோடி செலவில் புதியதாக அமைக்க திட்டமிடப்பட்டு 2007 ஆகத்து 31 அன்று அடிக்கல் நாட்டப்பட்டு, 10.5 கோடி செலவில் பணிகள் முடிக்கப்பட்டு 2010 சூலை 18 அன்று மு. க. ஸ்டாலினால் திறக்கப்பட்டது. இந்த புதிய பேருந்து நிலையத்துக்கும் ஒசூர் கே. அப்பாவு பிள்ளை பேருந்து நிலையம் என்று பெயர் வைக்கப்பட்டது.  
ஒசூர் பேரூராட்சி அலுவலக (பழைய நகராட்சி அலுவலகம்) வளாகத்தில் அப்பாவு பிள்ளைக்கு சிலை நிறுவப்பட்டது.
# இரும்பு(III) ஆக்சைடு-ஐதராக்சைடு

**இரும்பு(III) ஆக்சைடு-ஐதராக்சைடு** *(Iron(III) oxide-hydroxide)* என்பது FeO(OH). என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பெர்ரிக் ஆக்சைடு ஐதராக்சைடு என்ற பெயராலும் இதை அழைக்கலாம். இரும்பு, ஆக்சிசன், ஐதரசன் ஆகிய தனிமங்கள் சேர்ந்து இச்சேர்மம் உருவாகிறது. பெரும்பாலும் இச்சேர்மம் FeO(OH)•nH2O என்ற நீரேற்றாகவே இயற்கையில் தோன்றுகிறது. ஒற்றை நீரேற்றானது FeO(OH)•H2O (CAS 51274-00-1, C.I. 77492) பெரும்பாலும் இரும்பு(III) ஐதராக்சைடு, (Fe(OH)3), நீரேற்ற இரும்பு ஆக்சைடு, மஞ்சள் இரும்பு ஆக்சைடு, மஞ்சள் நிறமி 42 என்ற பெயர்களாக அறியப்படுகிறது.
# இரும்பு(III) ஆக்சைடு-ஐதராக்சைடு

## இயற்கை தோற்றம்

நீரற்ற பெர்ரிக் ஆக்சி ஐதராக்சைடு (FeOOH) இயற்கையில் நான்கு வேறுபட்ட வகை கனிமங்களாகத் தோன்றுகிறது. அவை α, β, γ மற்றும் δ என்ற கிரேக்க எழுத்துகளால் குறிக்கப்படுகின்றன.  
•கோய்தைட்டு α-FeO(OH) வரலாற்றுக்கு முற்பட்ட காலத்திலிருந்தே காவி நிற நிறமியாகப் பயன்பட்டு வருகிறது.  
•அகாகானைட்டு என்பது β பல்பகுதிய கனிமமாகும் இது தட்பவெப்பநிலை மாறுதலால் உருவாகிறது. நிலவின் மேற்பரப்பிலும் சில விண்விழ்கற்களிலும் இருக்கிறது என்பதால் கவனத்தை ஈர்க்கிறது. இருப்பினும், சமீபத்தில் கட்டமைப்பை நிலைநிறுத்திக் கொள்ள இது சில குளோரைடு அயனிகளைக் கொண்டுள்ளது என்று உறுதிப்படுத்தப்பட்டுள்ளது. எனவே அகாகானைட்டின் மிகச்சரியான மூலக்கூறு வாய்ப்பாடு FeO0.833(OH)1.167Cl0.167 ஆகும் .  
•லெபிதோ குரோசைட்டு என்பது γ பல்பகுதிய கனிமமாகும். பொதுவாக எஃகு தண்ணிர் குழாய்களின் உட்பகுதியிலும் தண்ணீர் தொட்டிகளிலும் துருவாகக் கானப்படுகிறது.  
•பெராக்சிகைட்டு என்பது (δ) பல்பகுதிய கனிமம் ஆகும். உயர் அழுத்தத்தில் கடல் மற்றும் பெருங்கடல்களின் தரைப்பகுதியில் உருவாகிறது. வெப்பவியக்கவியல் அடிப்படையில் கோய்தைட்டுடன் ஒப்பிடுகையில் மேற்பரப்புகளில் இது நிலைப்புத்தன்மை அற்றதாக உள்ளது.  
•சிதெரோகெல் என்பது இயற்கையாகத் தோன்றும் கூழ்ம நிலை இரும்பு(III) ஆக்சைடு ஐதராக்சைடு ஆகும்.  
•கோய்தைட்டும் லெபிதோகுரோசைட்டும் செஞ்சாய்சதுர படிகவடிவில் படிகமாகின்றன. இரும்பு(III) ஆக்சி ஐதராக்சைடின் மிகப்பொதுவான வடிவமாகும். மேலும் மண்ணில் இரும்பை கடத்திச் செல்லும் மிக முக்கியமான வடிவங்களும் இவையே ஆகும்.  
•பிற கனிமங்கள் மற்றும் கனிமப் போலிகளில் முக்கியமான பகுதிக்கூறாக இரும்பு(III) ஆக்சி ஐதராக்சைடு சேர்ந்துள்ளது.
லிமோனைட்டு என்பது கோய்தைட்டு, லெபிதோகுரோசைட்டு, குவார்ட்சு, களிமன் கனிமங்களுடன் கலவையாக தோன்றும் கனிமமாகும்.  
•பெர்ரி ஐதரைட்டு ஒரு படிக உருவமற்ற அல்லது நுண்படிக நீரேற்று கனிமம் ஆகும். இதனுடைய மூலக்கூற்று வாய்ப்பாடு FeOOH•1.8H2O. ஆனால் நீரேற்றம் பல்வகைப்பட்டது.
# இரும்பு(III) ஆக்சைடு-ஐதராக்சைடு

## பண்புகள்

இரும்பு(III) ஆக்சி ஐதராக்சைடின் நிறம் மஞ்சள் நிறம் வழியாக அடர் கருப்பு-பழுப்பு முதல் கருப்பு நிறம் வரை மாற்படுகிறது. நீரேற்றத்தின் வீச்சு, துகள்களின் அளவு, வடிவம், கட்டமைப்பு ஆகியவற்றை பொறுத்து இம்மாறுபாடு தோன்றுகிறது.
# இரும்பு(III) ஆக்சைடு-ஐதராக்சைடு

## கட்டமைப்பு

β-FeOOH என்ற மூலக்கூறு வாய்ப்பாட்டைக் கொண்ட அகாகானைட்டு ஒலாண்டைட்டு அல்லது BaMn8O16. கட்டமைப்பில் காணப்படுகிறது. அலகுசெல் நாற்கோண வடிவத்தில் a=1.048 மற்றும் c=0.3023 நானோமீட்டர் அளவுகளில் எட்டு FeOOH வாய்ப்பாட்டு அலகுகள் கொண்டதாக உள்ளது. 500 × 50 × 50 நானோமீட்டர் பரிமாணங்களும், பெரும்பாலும் இரட்டைப்படிகமுறல் அறுகோண வடிவ நட்சத்திரத் துகள்களை உற்பத்தி செய்கிறது .
மஞ்சள் இரும்பு ஆக்சைடு ஐதராக்சைடு அல்லது நிறமி மஞ்சள் 42 உணவு மற்றும் மருந்து நிர்வாக அமைப்பின் அங்கீகாரத்தைப் பெற்று அழகியலில் பயன்படுத்தப்பட்டு வருகிறது.  
பாசுப்பேட்டு பிணைப்பியாக நீர்வாழ்வனவற்றின் தொட்டிகளில் இரும்பு ஆக்சைடு ஐதராக்சைடு பயன்படுகிறது .
நீர் ஊடகங்களில் ஈயத்தை நீக்கும் உறிஞ்சிகளாகப் நானோதுகள்களைப் பயன்படுத்த ஆராயப்பட்டு வருகிறது .
# இரும்பு(III) ஆக்சைடு-ஐதராக்சைடு

## உற்பத்தி

அமிலக்காரக் குறியீடு 6.5 மற்றும் 8 என்ற மதிப்புகளுக்கு இடைப்பட்ட இரும்பு(III) உப்புகளின் கரைசல்களிலிருந்து இரும்பு(III) ஆக்சி ஐதராக்சைடு வீழ்படிவாக்கப்படுகிறது..
பெர்ரிக் குளோரைடு அல்லது பெர்ரிக் நைட்ரேட்டு போன்ற இரும்பு(III) உப்புகள் சோடியம் ஐதராக்சைடுடன் வினைபுரிவத்ன் மூலம் ஆய்வகங்களில் இரும்பு(III) ஆக்சி ஐதராக்சைடு தயாரிக்கப்படுகிறது.:
: + 3 NaOH → + 3 NaCl
: + 3 NaOH → + 3  
உண்மையில் நீரில் கரைந்திருக்கும்போது தூய்மையான ஓரளவுக்கு நீராற்பகுப்பு அடைந்து ஆக்சி ஐதராக்சைடைக் கொடுக்கிறது. அக்கரைசலை அமிலமாகவும் ஆக்குகிறது.:  
: + 2 → <sub>(s)</sub> + 3 <sub>(g)</sub>  
இரும்பு(III) நைட்ரேட்டு அல்லது இரும்பு(III) குளோரேட்டு கரைசல்களிலிருந்தும் இதே செயல்முறையில் இச்சேர்மம் தயாரிக்கப்படுகிறது. ஆனால் α-.துகள்கள் உருவாகின்றன  
இரும்பு(II) குளோரைடு டெட்ரா ஐதரேட்டிலிருந்து •4.திண்ம நிலை நிலைமாற்ற வினையின் மூலமாகவும் ஆக்சி ஐதராக்சைடை தயாரிக்க இயலும்.  
இரும்பு(II) ஐதராக்சைடு காற்றில் வெளிப்படும் போதும் ஆக்சி ஐதராக்சைடு உருவாகிறது.  
:4 + → 4 + 2  
ஐதரசன் பெராக்சைடை பயன்படுத்தி ஒர் அமிலத்தின் முன்னிலையில் இரும்பு(II) ஐதராக்சைடை ஆக்சிசனேற்றம் செய்தும் இதை தயாரிக்கலாம்.  
:2 + → 2
# இரும்பு(III) ஆக்சைடு-ஐதராக்சைடு

## முன்பாதுகாப்பு

ஆபத்தான பொருள்களின் வழிகாட்டும் பட்டியலில் , , , , மற்றும் என்ற அளவுகள் இரும்பு ஆக்சைடுகளின் பாதுகாப்பு அளவுகளாக குறிக்கப்படுகின்றன.
# வந்தவாசி நகராட்சி

**வந்தவாசி நகராட்சி** (Vandavasi Municipality) திருவண்ணாமலை மாவட்டத்தில் அமைந்துள்ள ஒரு இரண்டாம் நிலை நகராட்சி ஆகும். இந்த நகராட்சி 24 வார்டுகளைக் கொண்டது. இதனருகே அமைந்த தொடருந்து நிலையம் 32 கி.மீ. தொலைவில் உள்ள மேல்மருவத்தூரில் உள்ளது. திருவண்ணாமலை இங்கிருந்து 77 கி.மீ. தொலைவில் உள்ளது.  
இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 74&nbsp;மீட்டர் (242&nbsp;அடி) உயரத்தில் இருக்கின்றது.
# வந்தவாசி நகராட்சி

## மக்கள் வகைப்பாடு

2011-ஆம் ஆண்டு மக்கள் தொகை கணக்கெடுப்பின்படி 24 நகராட்சி மன்ற உறுப்பினர்களையும், 7,326 குடும்பங்களையும் கொண்ட இந்நகரத்தின் மக்கள்தொகை 31,320 ஆகும். இந்நகரத்தின் எழுத்தறிவு 86.5% மற்றும் பாலின விகிதம் 1000 ஆண்களுக்கு, 1,012 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 3337ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 4,242 மற்றும் 410 ஆகவுள்ளனர். மக்கள்தொகையில் இந்துக்கள் 60.86%, இசுலாமியர்கள் 34.73%, கிறித்தவர்கள் 3.03%, தமிழ்ச் சமணர்கள் 1.28% மற்றும் பிறர் 0.10% ஆகவுள்ளனர்.
# இந்திய அரசாங்கத்தின் இணைச் செயலாளர்

**இந்திய அரசாங்கத்தின் இணைச் செயலாளர்:** ஒன்றிய இணைச் செயலாளர் அல்லது இந்திய ஒன்றியத்தின் இணைச்செயலாளர் என அழைக்கப்படுகிறார். இவர் மத்திய பணியாளர் நியமனத் திட்டத்தின் மூலம் பதவியில் நியமனம் செய்யப்படுபவர் ஆவார் இவர் தரவரிசையில் அரசாங்கத்தின் மூன்றாவது மிக உயர்ந்த அரசியல் சாராத நிர்வாகி ஆவார் இந்திய அரசாங்கத்தில் இந்த பதவியை உருவாக்குவதற்கான அதிகாரம் இந்தியக் குடியரசின் 17வது அமைச்சரவையிடம் மட்டுமே உள்ளது. இணைச் செயலாளர் பதவி என்பது ஒரு *முன்னாள் பணிநிலைப்* பதவி ஆகும். அதாவது யாரும் இப்பதவியை அடைய முடியும். ஆனால் பதவியில் உள்ளவர், பெரும்பாலும் ஒரு இந்தியக் குடியியல் பணியில் உள்ளவர் மற்றும் அரசாங்கத்தின் உயர் மூத்த அதிகாரியாகவும் இருப்பார். இந்த தரவரிசை மற்றும் பதவியை வகிக்கும் அரசு ஊழியர்கள் அகில இந்திய சேவைகளிலிருந்து (மாற்றுப்பணி; பதவிக்காலத்தில் இருந்த்தல், முன்னுரிமைப் பட்டியலில் இடம்பெற்றபின்) அல்லது மத்திய சிவில் சர்வீசஸ் (குழு ஏ; முன்னுரிமைப் பட்டியல்) இந்திய அமைச்சரவை நியமனக் குழுவால் நேரடியாக நியமனம் செய்யப்படுகிறார்கள்.  
இந்திய அரசின் செயல்பாட்டில், ஒரு இணைச் செயலாளர் ஒரு துறையில் ஒரு பிரிவின் நிர்வாகத் தலைவராக உள்ளார். இணைச் செயலாளர்கள் - மாற்றுப்பணியில் உள்ளவர்கள் - ஐக்கிய நாடுகள் அவையில் மூத்த உயர் பதவிகளை வகிக்க முடியும், அதாவது ஐக்கிய நாடுகள் கல்வி, அறிவியல், பண்பாட்டு நிறுவனம் யுனெஸ்கோ, ஆயுத ஒழிப்பு மாநாடு ஆகியவற்றில் இந்தியாவுக்கான நிரந்தரப் பிரதியாக இருக்க முடியும். மத்திய அரசாங்கத்தின் இணைச் செயலாளர் என்பவர் மேஜர் ஜெனரல் மற்றும் அதற்கு இணையான தரவரிசை கொண்ட இந்திய பாதுகாப்புப் படைகளில் முன்னுரிமை வரிசையில் உள்ளவர்கள். ஆகியோருக்கு ஒத்த தரவரிசையில் உள்ளவர் ஆவர். சில நேரங்களில் சிறப்பு பாதுகாப்பு குழுவின் தலைவரான இன்ஸ்பெக்டர் ஜெனரல் பதவித் தரத்தில் உள்ளவர் அமைச்சரவை செயலகத்தில் இணை செயலாளராக (பாதுகாப்பு) நியமிக்கப்படுகிறார். முன்பு அமைச்சரவை செயலகத்தில், முன்னாள் இராணுவப் பிரிவு மேஜர் ஜெனரல் பதவியில் இருந்த இந்திய ஆயுதப் படைகளில் ஒன்றின் தலைமை அதிகாரி அல்லது அதற்கு சமமான பதவியில் உள்ளவர் இணைச் செயலாளராக (ராணுவம்) நியமிக்கப்பட்டார். ஒரு மாநில அரசாங்கத்தில் ஒரு முதன்மை செயலாளராக பணியாற்றுபவர் மத்திய அரசாங்கத்தின் இணைச் செயலாளராக நியமிக்கப்படலாம் மேலும் இந்த பதவியில் உள்ள ஒருவர் ஒரு யூனியன் பிரதேசத்தின் தலைமைச் செயலாளர் அல்லது நிர்வாக அதிகாரி பதவியையும் வகிக்க முடியும்.  
இணைச் செயலாளர்கள் இந்திய முன்னுரிமை வரிசையில் 26 வது இடத்தில் உள்ளனர்
# இந்திய அரசாங்கத்தின் இணைச் செயலாளர்

## வரலாறு

இந்திய அரசாங்கத்தில் இணைச் செயலாளர் பதவி 1920 களில் உருவாக்கப்பட்டது. இந்த தரவரிசை மற்றும் பதவியில் உள்ள உறுப்பினரின் சம்பளம் ரூ. 1930 களில் ஆண்டுக்கு 36,000 ரூபாயாக இருந்தது. பிரித்தானியாவின் இந்தியப் பேரரசு<nowiki/>ஆட்சியின் போது, 1905 முன்னுரிமை வரிசை ஆனையின் படி இந்திய அரசாங்கத்தின் இணை செயலாளரின் சம்பளம் ஆக்ரா, ஐக்கிய ஆக்ரா மற்றும் அயோத்தி மாகாணம், பஞ்சாப் மற்றும் பர்மா ஆகிய ஐக்கிய மாகாணங்களின் முதன்மைச் செயலாளருக்குச் சமமாக இருந்தது. இந்திய அரசாங்கத்தின் துணைச் செயலாளர் அல்லது கூடுதல் செயலாளர்பதவியை உருவாக்கும் முன்பு வரை இணைச் செயலாளர் இந்திய குடிமைப் பணிச் சேவையில் (பிரித்தானியாவின் இந்தியா) இரண்டாவது மிக உயர்ந்த பதவி அல்லது தரவரிசையில் இருந்தார்.  
1937 ஆம் ஆண்டில், மத்திய செயலகத்தில் ஏழு கூட்டுச் செயலாளர்கள் மட்டுமே இருந்தனர், அவர்கள் அனைவரும் இம்பீரியல் சிவில் சேவையில் உறுப்பினர்களாக இருந்தனர். இருப்பினும், 1946 வாக்கில், இந்த எண்ணிக்கை இருபத்தைந்து ஆக உயர்ந்தது.  
ஏ.டி. கோர்வாலா ICS, என்பவரின் கூற்றுப்படி "இணைச் செயலாளர் என்ற பெயர் உண்மையில் எதைக் குறிக்கிறதென்றால் தங்களிடம் ஒப்படைக்கப்பட்டுள்ள பொறுபு மற்றும் நிர்வாகப் பணிகளின் வசதிக்காக ஒரு மூத்த செயலாளர் இணைந்தது செயல்படுகிறார் என்பதாகும்." சர் ரிச்சர்ட் டோட்டன்ஹாம், ஐ.சி.எஸ் ஒருமுறை வெளிப்படுத்தியது "எனது கருத்தின்படி ஓர் இணைச் செயலாளர் மற்றும் கூடுதல் செயலாளர் ஆகியயோருக்கிடையே பணிச் செயல்பாட்டின் வேறுபாடு இருக்கக்கூடாது. ஆனால் ஓர் இணை மற்றும் கூடுதல் செயலாளருக்கு இடையிலான ஊதியம் மட்டுமே வேறுபாடாக இருக்க வேண்டும். கூடுதல் மற்றும் இணைச் செயலாளர்கள் மலிவான செயலாளர்களாகவோ அல்லது விலையுயர்ந்த துணை செயலாளர்களாகவோ இருக்கக்கூடாது. "  
ஜவஹர்லால் நேரு பிரதமராக இருந்த காலத்தில், அப்போதைய பிரதமர் செயலகம் ஒரு இணைச் செயலாளர் தலைமையில் இருந்தது.
# இந்திய அரசாங்கத்தின் இணைச் செயலாளர்

## அதிகாரங்கள், பொறுப்புகள் மற்றும் பதவிகள்

இணைச்செயலாளர் பதவி என்பது அவருக்கு ஒதுக்கப்பட்ட மற்றும் ஒப்படைக்கப்பட்ட துறையின் பிரிவுகளில் சுயாதீனமான செயல்பாட்டின் அளவு மற்றும் பொறுப்பின் தேவைகளைக் கொண்ட ஒட்டுமொத்த பொறுப்பாகும். ஒரு இணைச் செயலாளர் நிர்வாகத்தின் பொறுப்பாளர் எனினும் அனைத்து நிர்வாக அதிகாரங்களிலும் பயிற்சிபெற்ற ஓர் அமைச்சரவையின் அல்லது துறையில் ஓரு பிரிவின் தலைவரைப் போலப் பயிற்சி பெற்றவராக இருப்பர்.  
அனைத்து பிரமாணப் பத்திரங்களையும் பதில்களையும் இந்திய உச்ச நீதிமன்றத்தில் தாக்கல் செய்ய கூடுதல் செயலாளர்கள் மற்றும் இணைச் செயலாளர்கள் பொறுப்பாவார்கள்.  
இணைச் செயலாளர் மட்ட அதிகாரிகளை நியமித்தல் மற்றும் இடமாற்றம் செய்வதற்கான இறுதி அதிகாரம் உடையவர் இந்தியப் பிரதமர்<nowiki/>ஆவார். இணைச் செயலாளர்கள் தங்களது பிரிவு அல்லது துறை கூடுதல் செயலாளர், துறை செயலாளர் மற்றும் அமைச்சக அல்லது துறை அமைச்சருக்கு அறிக்கை அளிக்கின்றனர்.
# திண்டுக்கல் டிராகன்ஸ்

**திண்டுக்கல் டிராகன்ஸ் (Dindigul Dragons)** என்பது தமிழ்நாடு பிரீமியர் லீக் இருபது20 துடுப்பாட்டத் தொடர்களில் திண்டுக்கல் மாவட்ட அனியினை பிரதிநிதித்துவப் படுத்தும் ஓர் அணியாகும்.  
*டேக் சொல்யூசன்ஸ்* நிறுவனத்தின் நிர்சாக இயக்குநர் மற்றும் துணைத் தலைவருமான சிறீநிவாசன் என்பவர் இந்த அணியின் உரிமையாளர் ஆவார். இந்தியத் துடுப்பாட்ட அணியின் முன்னாள் வீரரான வெங்கட்டரமனா என்பவர் இந்த அணியின தலமைப் பயிற்சியாளராக நியமிக்கப்பட்டார். இந்தத் துடுப்பாட்டத் தொடரின் பல பருவங்களில் ரவிச்சந்திரன் அசுவின் இந்த அணியின் தலைவராக இருந்துள்ளார்.
# திண்டுக்கல் டிராகன்ஸ்

## உரிம வரலாறு

டேக் சொல்யூஷன்ஸின் துணைத் தலைவரும் நிர்வாக இயக்குநருமான **சீனிவாசன்** 7 வது அதிக விலைக்கு இந்த ணியினை ஏலத்தில் எடுத்தார். அவர் திண்டுக்கல் மாவட்டத்தைத் தேர்ந்தெடுத்தார், அந்த அணிக்கு திண்டுக்கல் டிராகன்கஸ் என்று பெயரிடப்பட்டது. திண்டுக்கல் டிராகன்களின் துடுப்பாட்ட அணியின் அரிமுக விழா ஆகஸ்ட் 22, 2016 திங்கட்கிழமை திண்டுக்கல் நகரத்தில் உள்ள என்.பி.ஆர் பொறியியல் மற்றும் தொழில்நுட்பக் கல்லூரியில் நடந்தது. இந்நிகழ்ச்சிக்கு சிறப்பு விருந்தினராக நடிகர் விஷ்ணு விஷால் கலந்து கொண்டார். திண்டுக்கல் மாவட்ட துடுப்பாட்ட சங்கத் தலைவர் திரு ஆர்.எஸ்.கே.ரகுராம், கெளரவ விருந்தினர் மற்றும் புரவலர் தலைமைத் தலைவர் திரு ஜே சம்பபு ஆகியோர் இந்நிகழ்ச்சியில் கலந்து கொண்டனர்.
# திண்டுக்கல் டிராகன்ஸ்

## தமிழ்நாடு பிரிமீயர் லீக் 2016

தமிழ்நாடு பிரீமியர் லீக்கின் 2016 பருவமானது 2016 ஆகஸ்ட் 24 ஆம் தேதி தொடங்கியது. சர்வதேச போட்டிகளில் பங்கேற்க இருந்ததன் காரணமாக அணியின் தலைவர் ரவிச்சந்திரன் அஸ்வின் இந்தத்ய் தொடரில் பங்கேற்கவில்லை, வி சுப்பிரமணிய சிவா அவருக்குப் பதிலாக திண்டுக்கல் டிராகன்களுக்கு தலைவனாக இருந்தார். த்யிண்டுக்கல் அணி சிறப்பான துவக்கத்தினை கொண்டிருந்தது. முதல் நான்கு போட்டிகளில்வென்றது. அதில் ஒரு போட்டியில் சூப்பர் ஓவர் வரை சென்று பின் வென்றது. . ரூபி காஞ்சி வாரியர்ஸுக்கு துடுப்பாட்ட அணிக்கு எதிரான போட்டியில் இந்தியத் துடுப்பாட்ட அணியின் ஆர் அஸ்வின் இதில் கலந்து கொண்டார். சென்னை சூப்பர் கில்லீஸ் அணிக்கு எதிரான போட்டியில் தனது முதல் தோல்வியினைக் கண்டது. அசுவின் இரு போட்டிகளில் மட்டுமே விளையாடினார். புள்ளிப் பட்டியலில் இரண்டாம் இடம்பிடித்து அரையிறுதிச் சுற்றுக்கு இந்த அணி தகுதி பெற்றது. ரவிச்சந்திரன் அஸ்வின் அனைத்து முக்கியமான அரையிறுதிப் போட்டிகளிலும் விளையாடுவார் என்று எதிர்பார்க்கப்பட்டது.ஆனால் நியூசிலாந்திற்கு எதிரான இந்தியத் தொடரின் காரணமாக பி.சி.சி.ஐ அஸ்வினை அதில் விளையாட அனுமதிக்கவில்லை. அரையிறுதிப் போட்டியில் இந்த அணி டுடி பேட்ரியாட்ஸ் அணியிடம் தோல்வி கண்டு வெளியேறியது. திண்டுக்கல் அணிக்காக அதிகபட்சமாக ஜகதீசன் 397 ரன்கள் எடுத்தார், முருகன் அஸ்வின் 13 விக்கெட்டுகளை வீழ்த்தினார்.
# திண்டுக்கல் டிராகன்ஸ்

## 2017

இந்தியத் துடுப்பாட்ட அணி இலங்கையில் சுற்றுப் பயணம் செய்து விளையாடியது. அந்தத் துடுப்பாட்டத் தொடரில் ரவிச்சந்திரன் அசுவின் இடம்பெற்றதால் ரவீச்சந்திரன் அஸ்வினுக்கு பதிலாக அஸ்வின் வெங்கட்ராமன் 2017 ஆம் ஆண்டில் நடைபெற்ற தமிழ்நாடு பிரீமியர் லீக் தொடரில் தலைவராக நியமிக்கப்பட்டார். டூடி பேட்ரியாட்ஸ் துடுப்பாட்ட அணிக்கு எதிரான தனது முதல் போட்டியில் இந்த அணி தோல்வியடைந்தது. அடுத்த போட்டியில், இது மதுரை சூப்பர் ஜயண்ட்ஸை 10 இலக்குகளில் தோற்கடித்து 57 பந்துகள் மீதம் இருந்த நிலையில் வெற்றி பெற்று சாதனை படைத்தது. புள்ளிப் பட்டியலில் ஆறாம் இடத்தினைப் பிடித்ததால் இந்த அணி பிளே- ஆஃப் சுற்றுக்கு தகுதி பெறவில்லை.
# பெத் ஃபீனிக்ஸ்

**எலிசபெத் கோப்லாண்ட்** ( நீ **கோசியாஸ்கி** ) (பிறப்பு: நவம்பர் 24, 1980) ஒரு அமெரிக்க தொழில்முறை மல்யுத்த வீரர் மற்றும் வர்ணனையாளர் ஆவார், அவரது மேடைப் பெயர் **பெத் பீனிக்ஸ்** மூலம் பரவலாக அரியப்பட்டார் இவர் தற்போது உலக மற்போர் மகிழ்கலை நிறுவனம் உடன் கையெழுத்திட்டார் மற்றும் என் எக்ஸ் டி நிறுவனத்தில் வர்ணனையாளராக செயல்படுகிறார். ஒரு மல்யுத்த வீரராக, இவர் முன்னாள் உலக மற்போர் மகிழ்கலை நிறுவனம் டிவாஸ் வாகையாளர் , மூன்று முறை உலக மற்போர் மகிழ்கலை நிறுவனம் மகளிர் வாகையாளராகவும், மற்றும் உலக மற்போர் மகிழ்கலை நிறுவனம் ஹால் ஆஃப் ஃபேமில் சேர்க்கப்பட்ட இளைய நபர் ஆவார் .  
ஃபீனிக்ஸ் பள்ளிப்பருவ காலங்களில் நடைபெற்ற அமெச்சூர் மல்யுத்தப்போட்டிகளில்பல வெற்றிகளைப் பெற்றுள்ளார். பின் இவர் ஆல் நைட்டர்சிடம் பயிற்சி பெற்றார்.  
மே 2001 இல் அறிமுகமான பிறகு, இவர் பல சுயாதீன விளம்பரங்களுக்காக மல்யுத்தம் செய்தார். ஷிம்மர் பெண்கள் தடகளத்தின் துவக்க நிகழ்ச்சிகளிலும் இவர் தோன்றினார். 2004 ஆம் ஆண்டில், இவர் ஓஹியோ பள்ளத்தாக்கு மல்யுத்தத்தில் (OVW) பணியாற்றத் தொடங்கினார், மேலும் அக்டோபர் 2005 இல் உலக மற்போர் மகிழ்கலை நிறுவனம் உடன் ஒரு மேம்பாட்டு ஒப்பந்தத்தில் கையெழுத்திட்டார். இவர் மே 2006 இல் உலக மற்போர் மகிழ்கலை நிறுவனத்தின் ரா பிரிவில் அறிமுகமானார், ஆனால் அடுத்த மாதம் நடைபெற்ற ஒரு போட்டியில் இவரின் தாடையில் காயம் ஏற்பட்டது. இதன் விளைவாக, இவர் பல அறுவை சிகிச்சைகள் செய்து மேலதிக பயிற்சிக்காக ஓஹியோ பள்ளத்தாக்கு மல்யுத்தப் போட்டிக்கு திரும்பினார். அங்கு இருந்தபோது, இவர் ஓஹியோ பள்ளத்தாக்கு மல்யுத்தப் போட்டிம களிர் வாகையாளர் பட்டத்தினை இரண்டு முறை வென்றார், இருப்பினும் அவரது இரண்டாவது பங்கெடுப்புக் காலமானது ஓஹியோ பள்ளத்தாக்கு மல்யுத்தப் போட்டியால் அதிகாரப்பூர்வமாக அங்கீகரிக்கப்படவில்லை.  
ஜூலை 2007 இல் இவர் ரா பிராண்டிற்குத் திரும்பினார், பின் டபிள்யுடபிள்யுஇ திவாஸில் போட்டிகளில் கவனம் செலுத்தினார். அங்கு "தி கிளாமசோன்" என்ற புனைப்பெயரைப் பெற்றார். அக்டோபரில் நோ மெர்சி எனும் காட்சிக்கு காசு நிகழ்ச்சியில் தனது முதல் உலக மற்போர் மகிழ்கலை நிறுவனம் மகளிர் வாகையாளர் பட்டத்தினை வென்றார், மேலும் அந்தப் பட்டத்தினை ஆறு மாதங்கள் இவர் தக்கவைத்துக் கொண்டார்.பின்னர் இவர் "கிளாமரெல்லா" என்று அழைக்கப்படும் சாண்டினோ மாரெல்லாவுடன் திரையில் ஒரு உறவை வளர்த்துக் கொண்டார், மேலும் ஆகஸ்ட் 2008 இல் மகளிர் வாகையாளர் பட்டத்தினை இரண்டாவது முறையாக வென்றார், ஜனவரி 2009 வரை வைத்திருந்தார். ஜனவரி 2010 இல், ராயல் ரம்பிளில், இந்த நிகழ்வின் வரலாற்றில் ஆண்கள் ராயல் ரம்பிள் போட்டியில் நுழைந்த இரண்டாவது பெண்மணி என்ற பெருமையைப் பெற்றார், மேலும் ஏப்ரல் மாதத்தில் மூன்றாவது முறையாக மகளிர் வாகையாளர் பட்டத்தினை வென்றார், அதை ஒரு மாதம் வைத்திருந்தார். அக்டோபர் 2011 இல், பீனிக்ஸ் முதல் முறையாக உலக மற்போர் மகிழ்கலை நிறுவனம் திவாஸ் வாகையாளர் பட்டத்தினை வென்றார். ஆனால் ஏப்ரல் 2012 இல் அதனை இழந்தார்.
# பெத் ஃபீனிக்ஸ்

## ஆரம்ப கால வாழ்க்கை

எலிசபெத் கோசியாஸ்கி நியூயார்க்கின் எல்மிராவில் பிறந்து போலந்து பெற்றோரால் வளர்க்கப்பட்டார். இவர் பதினொரு வயதாக இருந்தபோது, உலக மல்யுத்த சம்மேளனத்திற்கான தொலைக்காட்சியில் பங்கேற்கும் பரிசிற்கான போட்டியில் கலந்துகொண்டு வெற்றி பெற்றார். இவர் பிரெட் ஹார்ட், ஓவன் ஹார்ட் மற்றும் டெட் டிபியாஸ் ஆகியோரை தனது விருப்பமான மல்யுத்த வீரர்களாக மேற்கோள் காட்டுகிறார். கோசியாஸ்ஸ்கி எல்மிராவில் உள்ள நோட்ரே டேம் உயர்நிலைப் பள்ளியில் பயின்றார், அங்கு இவர் டென்னிஸ் போட்டியில் கலந்துகொண்டார் . இவர் தனது மூத்த ஆண்டில் இசைவிருந்து ராணியாக தேர்ந்தெடுக்கப்பட்டார் . கோசியாஸ்ஸ்கி நியூயார்க்கின் பஃபேலோவில் உள்ள கனீசியஸ் கல்லூரியில் பட்டம் பெற்றவர், குற்றவியல் நீதி மற்றும் மக்கள் தொடர்பு பிரிவுகளில் இளங்கலை பட்டம் பெற்றவர். ஓஹியோ பள்ளத்தாக்கு மல்யுத்தப் போட்டியில் மல்யுத்தத்தில் இருந்தபோது, கோசியாஸ்கி எல்மிராவில் உள்ள லைட்ஸ் பேக்கரி மற்றும் காபி ஷாப் என அழைக்கப்படும் உள்ளூர் உணவகத்தில் பணியாளராக பணியாற்றினார்.
# மெரிசே ஓவலெட்

**மெரிசே** ஓவலெட் மிசானின் ( (; née ; இயற்பெயர் **ஒவலெட்** பிறப்பு ஜனவரி 21, 1983) ஒரு கனடிய-அமெரிக்க தொழில்முறை மல்யுத்த வீரர், தொழில்முறை மல்யுத்த மேலாளர், நடிகை, தொழிலதிபர், மற்றும் மாதிரி அழகி தற்போது டபிள்யுடபிள்யுஇ உடன் ஒப்பந்தம் செய்து மேரிஸ் எனும் மேடைப் பெயரில், ஸ்மாக்டவுன் பிரிசில் தனது நிஜ வாழ்க்கை கணவர் தி மிஸ்ஸின் மேலாளராக இருந்தார்.  
2003 ஆம் ஆண்டில் மிஸ் ஹவாய் டிராபிக் கனடாவை வென்றது உட்பட பல ஆண்டுகளாக வடிவழகு செய்தபின், ஓவெலட் உலக மற்போர் மகிழ்கலை நிறுவனம் திவா தேடல் போட்டியில் பங்கேற்ற பிறகு, ஆகஸ்ட் 2006 இல் தொழில்முறை மல்யுத்த விளம்பர உலக மற்போர் மகிழ்கலை நிறுவனத்தால் பணியமர்த்தப்பட்டார். 2008 ஆம் ஆண்டில் ஸ்மாக்டவுன் பிரிவிற்கு நியமிக்கப்படுவதற்கு முன்பு, உலக மற்போர் மகிழ்கலை நிறுவத்தின் அங்கத்துவ நிறுவனங்களான ஓஹியோ பள்ளத்தாக்கு மல்யுத்தம் மற்றும் புளோரிடா வாகையாளர் மல்யுத்தத்தில் அவர் கல்ந்து கொண்டார். டிசம்பர் 2008 இல், மேரிஸ் தனது முதல் உலக மற்போர் மகிழ்கலை நிறுவனத்தின் திவாஸ் வாகையாளர் பட்டத்தினை வென்று ஏழு மாதங்கள் தக்கவைத்துக் கொண்டார் இதன் மூலம் உலக மற்போர் மகிழ்கலை நிறுவன வரலாற்றில் அதிக நாட்கள் இந்தப் பட்டத்தினை தக்க வைத்துக் கொண்ட மூன்றாவது உலக மற்போர் மகிழ்கலை வீரரானார். ஏப்ரல் 2009 இல், அவர் ரா பிரிவிர்கு மாற்றம் செய்யப்பட்டார், மேலும் பிப்ரவரி 2010 இல் இரண்டாவது முறையாக உலக மற்போர் மகிழ்கலை நிறுவன திவாஸ் வாகையாளர் பட்டத்தினை வென்றார், அக்டோபர் 2011 இல் நிறுவனத்திலிருந்து விடுவிக்கப்படுவதற்கு முன்னர், 2010 ஆம் ஆண்டின் மத்தியில், அவர் *என்எக்ஸ்டியின்* இணை தொகுப்பாளராகவும், டெட் டிபியாஸின் மேலாளராகவும் ஆனார். ஏப்ரல் 2016 இல், அவர் நிறுவனத்திற்குத் திரும்பி தனது கணவர் தி மிஸின் மேலாளரானார், அவர் மூன்று கண்டஙகளுக்கு இடையிலான வாகையாளர் பட்டம் பெற்ற பெற்ற காலங்களில் நிர்வகித்தார்.  
2011 ஆம் ஆண்டின் பிற்பகுதியில், ஹவுஸ் ஆஃப் மேரிஸ் என்று அழைக்கப்படும் ஒரு ஆடை மற்றும் நகைக்கான திட்டங்களை அவர் அறிவித்தார், நவம்பர் 2016 இல், அவர் மெய்தனமை தொலைக்காட்சி நிகழ்ச்சியான ஷோ *டோட்டல் திவாஸின்* என்பதில் கலந்து கொண்டார். மேலும் நிகழ்ச்சியின் ஆறாவது மற்றும் ஏழாவது பருவங்களில் தோன்றினார்.
# மெரிசே ஓவலெட்

## ஆரம்பகால வாழ்க்கை மற்றும் தொழில்

ஓவெலெட் கியூபெக்கிலுள்ள மாண்ட்ரீலில் பிறந்தார், ஆனால் நியூ பிரன்சுவிக் எட்மண்ட்ஸ்டனில் வளர்ந்தார். உயர்நிலைப் பள்ளியில், ஓவெலட் தனது வகுப்பில் இருந்த ஒரே பெண் ஆவார். இவர் தனது பள்ளியில் அழகுப் போட்டி ஒன்றினை நடத்தினார். அவர் பலவிதமான ஒப்பனை தயாரிப்புகளையும் உருவாக்கத் தொடங்கினார். ஓவலெட் தனது வடிவழகு வாழ்க்கையை ஒரு அழகுப் போட்டியாளராகத் தொடங்கினார், மிஸ் ஹவாய் டிராபிக் கனடா 2003 ஆம் ஆண்டில் வென்றார் மற்றும் மிஸ் ஹவாய் டிராபிக் 2004 இன் சர்வதேச இறுதிப் போட்டியில் இரண்டாவது இடத்தைப் பிடித்தார். இவர் 2007 ஆம் ஆண்டில் *பிளேபாய்* கனடா நாட்காட்டியில் அட்டைப் படத்தில் தோன்றினார்.
# பெகாசசு (உளவுநிரல்)

**பெகாசஸ்** என்பது ஓர் இஸ்ரேலிய நிறுவனமான NSO குழுமத்தால் உருவாக்கப்பட்ட ஆப்பிள் மற்றும் ஆன்ட்ராய்டு இயங்குதளத்தில் செயல்படுத்தப்படும் உளவு மென்பொருளாகும்.  
மேலும் NSO நிறுவனம் சந்தா அடிப்படையில் இதன் ஒரு பதிப்பு மற்றும் அதன் ஒரு வருட லைசன்ஸ் தொகையாக 7-8 மில்லியன் அமெரிக்க டாலர்கள் என நிர்ணயித்து அரசு சார் உளவு மற்றும் பாதுகாப்பு நிறுவனங்களுக்கு தருவதாக கூறப்படுகிறது.  
2016ம் ஆண்டு ஆகத்து மாதம் மனித உரிமை ஆர்வலர்களின் ஐபோன்களில் நடத்தப்பட்ட இணைய தாக்குதல் முயற்சி தோல்வியடைந்ததை தொடர்ந்து இருப்பது கண்டுபிடிக்கப்பட்டது.இந்த இணைய தாக்குதல் மூலம் ஒருவரின் அலைபேசியை தன் கட்டுப்பாட்டில் வைக்கமுடியும்.இதை பயன்படுத்தி உலகம் முழுதும் மொத்தம் 1400 நபர்களின் அலைபேசி தகவல்கள் களவாடப்பட்டுள்ளன.  
அமெரிக்க நீதிமன்றத்தில் வாட்ஸ்அப் நிறுவனம் அளித்த தகவலின்படி இந்த தாக்குதல் மூலம் இந்தியாவில் உள்ள நூற்றிற்கும் மேற்பட்ட சமூக செயல்பாட்டாளர்களின் அலைபேசி இடைமறிக்கப்பட்டதாக தெரிவிக்கப்பட்டதை தொடர்ந்து இந்திய உள்துறை அமைச்சகம் அந்நிறுவன இந்திய பிரிவிடம் விளக்கமளிக்க உத்தரவிட்டுள்ளது.
# அக்னி தேவி

**அக்னி தேவி** (Agni Devi) என்பது 2019 ஆம் ஆண்டி வெளிவந்த இந்திய தமிழ் திரில்லர் திரைப்படம் ஆகும். இந்த திரைப்படத்தை ஜே.பி.ஆர் மற்றும் ஷாம் சூர்யா முறையே தயாரித்து இயக்கினார்கள். இத்திரைப்படம் ஜேபிஆர், ஸ்டாலின் ஆகியோரினால் ஜெய் பிலிம் புரொடக்ஷன்ஸ் மற்றும் சீட்டோவா ஸ்டுடியோஸின் கீழ் தயாரிக்கப்பட்டது. படத்தில் முன்னணி கதாப்பாத்திரத்தில் பாபி சிம்ஹா, மது மற்றும் ரம்யா நம்பீசன் நடித்திருக்கின்றனர். ஜான் பால் ராஜ் மற்றும் ஷாம் சூர்யா இயக்கியுள்ளனர். மேலும் தீபக் தொகுத்துள்ளார். படத்திற்கு ஜேக்ஸ் பெஜோய் இசையமைத்துள்ளார்.
# அக்னி தேவி

## கதை

நேர்மையான காவல் அதிகாரியான அக்னி தேவ் ஐ.பி.எஸ் (பாபி சிம்ஹா) ஒரு ஊடகவியலாளரின் கொடூரமான கொலை குறித்து விசாரணை செய்து வருகிறார். விசாரணைகளை தீவிரப்படுத்தும் போது காவல் துறையின உயர் அதிகாரியான (போஸ் வெங்கட்) விசாரணைக்கு மேற்கொள்வதைத் நிறுத்துமாறு கூறுகிறார். காவல் துறையின் மூத்த அதிகாரியை மோசமான அரசியல்வாதியான சகுந்தலா தேவியின் (மது பாலா) மிரட்டியுள்ளார் என்பதை அக்னி தேவ் உணருகிறார். அக்னி தேவ் நான்கு வயதில் இழந்த அவரது தாயார் தான் சகுந்தலா தேவி என்று தெரிய வருகிறது. சகுந்தலா தேவியை சமாளித்து குற்றவாளியை கைது செய்வதே படத்தின் மீதிக்கதை.
# அக்னி தேவி

## நடிகர்கள்

பாபி சிம்ஹா - அக்னி தேவ் ஐ.பி.எஸ்  
மது - சகுந்தலா தேவி  
ரம்யா நம்பீசன் - தீபா  
சதீஸ்- உதய் ஐ.பி.எஸ்  
எம். எசு. பாசுகர். - மணிமாறன் அரசியல்வாதி  
டெல்லி கணேஷ் - காவலதிகாரி  
லிவிங்ஸ்டன் - அக்னியின் தந்தை  
பாஸ் வெங்கட் - காவல் துறை உயர் அதிகாரி  
சஞ்சீவ் - தீபக்
# அக்னி தேவி

## தயாரிப்பு

இந்திரைப்படத்தில் பாபி சிம்ஹா காவல் அதிகாரியாகவும் ,மதுபாலா சகுந்தலா தேவி என்ற அமைச்சர் பாத்திரத்தில் எதிர்மறையான வேடத்தில் நடித்திருக்கிறார் என்று தெரிவிக்கப்பட்டது. எழுத்தாளர் ராஜேஷ் குமாரின் புதினத்தை அடிப்படையாக கொண்டு படம் எடுக்கப்பட்டது. அக்னி தேவி படத்தின் முதல் பார்வை சுவரிதழ் 2018 ஆம் ஆண்டு நவம்பர் 6 அன்று வெளியிடப்பட்டது. 2019 ஆம் ஆண்டு சனவரியில் இத்திரைப்படத்தின் பெயர் அக்னி தேவி மாற்றப்பட்டது. இத்திரைப்படம் வசூலில் தோல்வியை சந்தித்தது.
# அக்னி தேவி

## சர்ச்சை

முன்னணி நடிகர் பாபி சிம்ஹா படம் வெளிவருவதற்கு மூன்று நாட்களுக்கு முன்பு இயக்குநர் ஜான் பால்ராஜ் மீது நந்தம்பாக்கம் காவல் நிலையத்தில் புகார் அளித்தார். அவர் தனது புகாரில் தான் ஐந்து நாட்கள் மட்டுமே படத்தில் நடித்துள்ளதாகவும் அவரிடம் கூறப்பட்ட திரைக்கதைக்கு ஒத்திசைவற்ற காட்சிகளை இயக்குநர் படமாக்கியதால் அவர் விலகியதாகவும் தெரிவித்தார். அவர் படத்தில் பெரும்பாலான காட்சிகள் டூப் மற்றும் வி.எஃப்.எக்ஸ் மூலம் படமாக்கப்பட்டன என்று குறிப்பிட்டார். இந்த படத்திற்கு எதிராக புகார் அளிக்கப்பட்ட போதிலும் தமிழகம் முழுவதும் நாடக வெளியீட்டைக் கொண்டிருந்தது. ராஜேஷ்குமாரின் புதினத்தை மையமாக கொண்டு படமாக்கப்படுவதாக தெரிவித்த இயக்குநர் நான்காவது நாள் படப்பிடிப்பில் அதிலிருந்து விலகிச் சென்றதாக கூறினார். ஷாம் சூர்யா என்ற இணை இயக்குனரின் திடீர் ஈடுபாட்டால் சிம்ஹா அதிருப்தி அடைந்தார். இந்த பிரச்சினையை இணக்கமாக தீர்ப்பதற்கு நடிகர் சங்கம் வேண்டுகோள் விடுத்த போதிலும் சிம்ஹா ஒத்துழைக்க மறுத்தார். நீதித்துறை நடவடிக்கை எடுப்பதாக கூறினார். 2015 ஆம் ஆண்டில் வெளிவந்த சென்னை உங்களை அன்புடன் வரவேற்கிறது, மீரா ஜாக்கிரதை (2016) ஆகிய திரைப்படங்களில் நடிகர் சங்கம் அவருக்கு உதவத் தவறிவிட்டதை எடுத்துரைத்தார்.
# சேத்துப்பட்டு பேருந்து நிலையம்

**சேத்துப்பட்டு பேருந்து நிலையம் (Chetpet Bus Terminus)** திருவண்ணாமலை மாவட்டத்தில், சேத்துப்பட்டு நகரத்தில் அமைந்துள்ள பேருந்து நிலையம் ஆகும்.
# சேத்துப்பட்டு பேருந்து நிலையம்

## நடைபாதைகள்

| வ. எண் | சேருமிடம் |  |
| --- | --- | --- |
| 1 | ஆரணி நோக்கி:: ஆரணி, வேலூர், திருப்பதி, ஆற்காடு, கிருஷ்ணகிரி (அரசு & தனியார் பேருந்துகள்) |  |
| 2 | தேவிகாபுரம் நோக்கி :: தேவிகாபுரம், போளூர், செங்கம், பர்வதமலை (அரசு & தனியார் பேருந்துகள்) |  |
| 4 | செஞ்சி நோக்கி:: செஞ்சி, விழுப்புரம், தஞ்சாவூர், மதுரை, கடலூர், நாகப்பட்டினம், மயிலாடுதுறை, வேதாரண்யம், மன்னார்குடி (அரசு & தனியார் பேருந்துகள்) |  |
| 5 | அவலூர்பேட்டை நோக்கி:: அவலூர்பேட்டை, திருவண்ணாமலை, செங்கம், சேலம், பெங்களூரு, கிருஷ்ணகிரி, மேட்டூர் (அரசு & தனியார் பேருந்துகள்) |  |
| 6 | வந்தவாசி நோக்கி:: வந்தவாசி, மேல்மருவத்தூர், சென்னை, காஞ்சிபுரம், உத்திரமேரூர், திண்டிவனம், தேசூர், செங்கல்பட்டு, தாம்பரம், புதுச்சேரி (அரசு & தனியார் பேருந்துகள்) |  |
| 7 | பெரணமல்லூர் நோக்கி:: பெரணமல்லூர், செய்யாறு, காஞ்சிபுரம், சென்னை (அரசு & தனியார் பேருந்துகள்) |  |
| 8 | நகரப்பேருந்துகள் :: நகரப்பேருந்துகள் அனைத்தும் (அரசு & தனியார் பேருந்துகள்) | } |
# ரயில்வே அருங்காட்சியகம், மைசூர்

**ரயில்வே அருங்காட்சியகம், மைசூரு** இந்தியாவின் கர்நாடக மாநிலத்தில் மைசூரில் அமைந்துள்ள விண்டேஜ் என்ஜின்களின் வெளிப்புற காட்சியகம் ஆகும்.  
ரயில் அருங்காட்சியகம் 1979 ஆம் ஆண்டில் *இந்திய ரயில்வேயால்* நிறுவப்பட்டது, டெல்லியில் உள்ள *தேசிய ரயில்* அருங்காட்சியகத்திற்குப் பிறகு இதுபோன்ற வகையில் அமைக்கப்பட்ட இரண்டாவது அருங்காட்சியகமாகும். இந்த அருங்காட்சியகம் கிருஷ்ணராஜா சாகர் சாலையில் உள்ள மத்திய உணவு தொழில்நுட்ப மற்றும் ஆராய்ச்சி நிறுவனத்திற்கு எதிரே அமைந்துள்ளது. இந்த அருங்காட்சியகத்தில் என்ஜின்கள் மற்றும் இந்தியாவில் ரயில்வேயின் வளர்ச்சியை சித்தரிக்கும் புகைப்படங்கள் மற்றும் ஓவியங்களின் காட்சிக்கூடங்கள் உள்ளன. ரயில்வே சிக்னல்கள் மற்றும் விளக்குகளும் இங்கு காட்சிப் படுத்தப்பட்டுள்ளன. இந்த அருங்காட்சியகத்தில் பேட்டரி மூலம் இயக்கப்படும் சிறிய ரயில் உள்ளது. இது பேட்டரியில் இயங்குகிறது. அந்த ரயிலில், மைதானத்தில் குழந்தைகள் சிறிது நேரம் பயணிக்க முடியும். இந்த ரயில் குறிப்பாக குழந்தைகள் மத்தியில் பிரபலமானது.
# ரயில்வே அருங்காட்சியகம், மைசூர்

## வரலாறு

1979 ஆம் ஆண்டில் ஆரம்பிக்கப்பட்ட இந்த அருங்காட்சியகத்தில் இந்திய ரயில்வேயின் வளர்ச்சியில் பல்வேறு கட்டங்களை சித்தரிக்கும் புகைப்படங்கள் மற்றும் பல்வேறு பொருட்களின் தொகுப்புகள் உள்ளன. முன்னதாக அருங்காட்சியகங்களின் கண்காட்சிகளில் பெரும்பாலானவை மைசூர் அரண்மனையில் வைக்கப்பட்டிருந்தன. பின்னர் அவை தற்போதுள்ள இடத்திற்கு மாற்றி அமைக்கப்பட்டன. அருங்காட்சியகத்தில் பல அரிய காட்சிப்பொருள்கள் உள்ளன. இவை சுற்றுலாப் பயணிகளை கடந்த காலங்களுக்கு அழைத்துச் செல்லும் வகையில் அமைந்துள்ளன. பழைய ஸ்ரீரங்கப்பட்டண ரயில் நிலையத்திற்கு சொந்தமான ஒரு மரத் தூண் மற்றும் கதவுகள் மற்றும் ஒரு முக்கிய பகுதிக்கு பயன்படுத்தப்படும் கம்பி வேலி ஆகியவையும் இங்கு காட்சிக்கு வைக்கப்பட்டுள்ள பொருள்களில் முக்கியமானவையாகும்.
# ரயில்வே அருங்காட்சியகம், மைசூர்

## காட்சிப் பொருள்கள்

- ES 506 4-6-2 எனப்படுகின்ற முதல் லோகோமோட்டிவ் நுழைவாயிலில் காட்சிப்படுத்தப்பட்டுள்ளது.
- ஆஸ்டின் ரயில்-மோட்டார் கார்
- சோதனை முயற்சியில் ஈடுபட்ட பல கார்கள் உள்ளன. இவற்றுள் சோதனை முயற்சியில் ஈடுபட்ட ஒரு கார் அருங்காட்சியகத்தின் அலுவலமாகச் செயல்படுகிறது.
- மைசூர் மகாராஜாவைச் சொந்தமான இரண்டு அரசக் குடும்பத்திற்கான ரயில் பெட்டிகள் உள்ளன.
- 1899 ஆம் ஆண்டுக்கு முந்தைய மஹாராணி சலூன் வண்டி சமையலறை, காரில் இருந்து உணவு உண்ணும் வசதி கொண்ட பிரிவு மற்றும் அரசக் குடும்பத்தினர் பயன்படுத்திய கழிப்பறை ஆகியவற்றைக் கொண்டு அமைந்துள்ளது.
- குஷல்கர் - கோஹாட் - தால் ரயில்வே தடத்திற்காக 1900 ஆம் ஆண்டில் உருவாக்கப்பட்ட ஒரு பாக்னல் # 1625 இங்கு உள்ளது. இது இராணுவப் பகுதியில் பயன்படுத்தப்பட்டதாகும். பின்னர் இது வடமேற்கு ரயில்வேக்கு மாற்றப்பட்டது. மரலாவில் உள்ள டிம்பர் டிப்போவில் இது இயக்கப்பட்டது. பின்னர் அது டில்வான் கிரேசோட்டிங்கிற்கு மாற்றப்பட்டது. 2 அடியும் 6 அங்குலமும் கொண்ட இந்த லோகோமோட்டிவ் 2-4-2ST வடிவில் அமையும் வகையில் கட்டமைக்கப்பட்டுள்ளது.
- சர்ரே அயர்ன் ரயில்வே நிறுவனத்தைச் சேர்ந்த, வட பிரித்தானிய லோகோமொடிவே கம்பெனியால் 1920 ஆம் ஆண்டில் Class E 37244 4-4-4T உருவாக்கப்பட்டது. # 8 வகையைச் சேர்ந்த இது அதிகவெப்பம் கொண்ட லொகோமோட்டிவ்களில் ஒன்றாகும்.
- பிரிட்டன் தென்னக ரயில்வே நிறுவனத்தைச் சேர்ந்த, WG பக்னால் ஆல் 1932 ஆம் ஆண்டில் தி மைசூர் ஸ்டேட் ரயில்வே நிறுவனத்திற்காக Class TS/1 #37338 2-6-2T உருவாக்கப்பட்டது.
- ஒரு YP # 2511 1963 இல் டெல்கோ நிறுவனத்தால் உருவாக்கப்பட்டது.
# ரயில்வே அருங்காட்சியகம், மைசூர்

## ஆஸ்டின் ரயில்வே கார்

இடதுபுறத்தில் உள்ள புகைப்படத்தில் உள்ளது 1925 ஆண்டு மாடல் வகையினைச் சார்ந்த ஆஸ்டின் கார் ஆகும், முதலில் சாலையில் இயங்குவதற்காக உருவாக்கப்பட்ட ஆட்டோமொபைல் ஆகும். பின்னர் ஒரு ரயில்வே பணியாளர் இதனை பழைய பொருள்களை வாங்கி விற்கின்ற ஒரு வியாபாரியிடம் வாங்கி, அதில் சில மாற்றங்களைச் செய்தார். பின்னர் அது புதிய வடிவம் தந்தார். காருக்கு ரயில் சக்கரங்களைப் பொருத்தினார். அதில் இருந்த ஸ்டீயரிங்கை அகற்றினார். இந்த வகையில் தான் இந்த ரெயில்கார் தனது பயணத்தை ஆரம்பித்தது.ஆய்வு அதிகாரிகளை பாதையில் கொண்டு செல்வதற்காக இது பயன்படுத்தப்பட்டது. இதில் ஆறு பேர் வரை செல்ல முடியும்.
# ரயில்வே அருங்காட்சியகம், மைசூர்

## YP 2511

YP2511 டெல்கோ நிறுவனத்தால் 1963 ஆம் ஆண்டில் கட்டப்பட்டது. இது ஒரு மீட்டர் கேஜ் நீராவி இயந்திரம் ஆகும். YP 2511 கொதிகலனின் விவரங்களைக் கொண்ட தட்டில் கொதிகலன் 1957 இல் கட்டப்பட்டதற்கான குறிப்பு பொறிக்கப்பட்டது. ஆதலால் இந்த கொதிகலன் 2352 என்ற எண்ணைப் பெற்றது.
# ரயில்வே அருங்காட்சியகம், மைசூர்

## வாக்னல் 119-E

வாக்னல் 119-இ குறுகலான இடைவெளியைக் கொண்ட நீராவி இயந்திரமாகும். இது வாக்னல் அண்ட் கோ நிறுவனத்தார் 1900 ஆம் ஆண்டில் கட்டப்பட்டதாகும். இந்த இயந்திரம் NWR NG119-E tank locoஎன்ற எண்ணைக் கொண்டிருந்தது. பெங்களூர் மற்றும் தும்கூர் நகரங்களுக்கு இடையே பயன்படுத்தப்பட்டது இந்த நீராவி இயந்திரம் நிலக்கரிக்கு பதிலாக மரத்தைப் பயன்படுத்தியது.
# ரயில்வே அருங்காட்சியகம், மைசூர்

## பார்வை நேரம்

மைசூர் ரயில்வே அருங்காட்சியகப் பார்வையாளர் நேரம் காலை 10.00 மணி முதல் மாலை 5.30 மணி வரை ஆகும். திங்கட்கிழமை தவிர வாரத்தின் அனைத்து நாட்களிலும் இந்த அருங்காட்சியகம் திறந்திருக்கும். இந்த ரயில்வே அருங்காட்சியகத்தில் அற்புதமான சேகரிப்பை ஆராய பார்வையாளர்களுக்கு குறைந்தபட்ச நுழைவு கட்டணம் வசூலிக்கப்படுகிறது.
# கெல்லி கெல்லி

**பார்பரா ஜீன் பிளாங்க்** (Barbara Jean Blank பிறப்பு: ஜனவரி 15, 1987) ஒரு அமெரிக்க மாதிரி அழகி, நடிகை, மெய்தன்மை தொலைக்காட்சி ஆளுமை மற்றும் தொழில்முறை மல்யுத்த வீரர், அவரது **கெல்லி கெல்லி** எனும் மேடைப் பெயரில் மல்யுத்தப் போட்டிகளில் பங்கேற்றதன் மூலம் நன்கு அறியப்பட்டவர்.  
சீருடற் பயிற்சி மற்றும் உற்சாக மூட்டுதலில் இவர் பயிற்சி பெற்றார் பின், வீனஸ் நீச்சலுடை மற்றும் ஹவாய் டிராபிக் ஆகியவற்றிற்கு ஒரு மாதிரியாக பணியாற்றினார். 2006 ஆம் ஆண்டில், வெற்று உலக மற்போர் மகிழ்கலை நிறுவனத்தில் ஒரு ஒப்பந்தத்தில் கையெழுத்தாகி, ஓஹியோ பள்ளத்தாக்கு மல்யுத்தத்தில் பயிற்சி பெற்ற பின்னர், ஜூன் 2006 இல் ஈ.சி.டபிள்யூ பிரிவில் 'கெல்லி கெல்லி' எனும் பெயரில் இவர் அறிமுகமானார். முதன்மையாக மல்யுத்தமற்ற பாத்திரத்தில் தோன்றிய அவர், லயலா மற்றும் ப்ரூக் ஆடம்ஸுடன் ஆகியோருடன் இணைந்து எக்ஸ்ட்ரீம் எக்ஸ்போஸ் எனும் குழுவினை உருவாக்கினர். 2007 இன் பிற்பகுதி தொடங்கி, இவர் பால் மல்யுத்த போட்டிகளில் பங்கேற்கத் தொடங்கினார், மேலும் பல சந்தர்ப்பங்களில் உலக மற்போர் மகிழ்கலை நிறுவன திவாஸ் வாகையாளர் போட்டி மற்றும் உலக மற்போர் மகிழ்கலை நிறுவன மகளிர் வாகையாளர் பட்டம் ஆகிய இரண்டிலும் பல சமயங்களில் போடியிட்டு தோல்வியுற்றார். ஜூன் 2011 இல், இவர் உலக மற்போர் மகிழ்கலை நிறுவனம் திவாஸ் வாகையாளர் பட்டத்தினை வென்றார். இவர் அந்தப் பட்டத்தினை நான்கு மாதங்கள் வரை தன்வசம் வைத்திருந்தார். பின் இவர் 2012 இல் உலக மற்போர் மகிழ்கலை நிறுவனத்தினை விட்டு வெளியேறினார், ஆனால் அவ்வப்போது தோன்றினார். ஜூலை 22, 2019 அன்று நடந்த *ரா ரீயூனியன்* சிறப்பு நிகழ்ச்சியில், ஜெரால்ட் ப்ரிஸ்கோவை வீழ்த்தி உலக மற்போர் மகிழ்கலை நிறுவனம் 24/7 வாகையாளர் பட்டத்தினை வென்றார். இந்தப் பட்டத்தினை பட்டத்தை வென்ற முதல் பெண்மணி என்ற பெருமையை பெற்றார். இவர் உலக மற்போர் மகிழ்கலை நிறுவனம் இல் ஒட்டுமொத்தமாக இரண்டு முறை வாகையாளர் பட்டங்களை வென்றுள்ளார்.
# கெல்லி கெல்லி

## ஆரம்ப கால வாழ்க்கை

புளோரிடாவின் ஜாக்சன்வில்லில் ஒரு யூத தந்தை மற்றும் கிறிஸ்தவ தாய்க்கு மகளாகப்பிறந்தார். பிளாங்க் ஒரு குழந்தையாக இருக்கும் போதே தொழில்முறை மல்யுத்தத்தின் ரசிகராக இருந்தார், மேலும் ஸ்டோன் கோல்ட் ஸ்டீவ் ஆஸ்டினை தனக்கு பிடித்த மல்யுத்த வீரராக கூறினார். வளர்ந்து வரும் போது, இவர் பத்து ஆண்டுகளாக சீருடர் பயிற்சிகளில் பங்கேற்றார், காயம் காரணமாக இவர் வெளியேற வேண்டிய கட்டாயம் ஏற்பட்டது. பின்னர் இவர் உற்சாகமூட்டல் துறையினைத் தேர்வு செய்து கொண்டார். இவர் பல்கலைக்கழக கிறிஸ்தவப் பள்ளியில் பயின்றார் மற்றும் எங்கிள்வுட் உயர்நிலைப் பள்ளியில் பட்டம் பெற்றார். பிளாங்க் ஜாக்சன்வில்லியில் உள்ள புளோரிடா சமுதாயக் கல்லூரியில் பயின்றார், அங்கு இவர் தொலைக்காட்சி தொகுப்பாளராக வேண்டும் என்ற நம்பிக்கையில் பத்திரிகையைப் ஒளிபரப்பு துரையினை பாடமாகப் பயின்றார். இவர் தொழில்முறை மல்யுத்தத்தில் நுழைவதற்கு முன்பு வீனஸ் நீச்சலுடைக்கு பிகினி மாதிரி அழகியாகவும் இருந்தார்.
# கெல்லி கெல்லி

## தனிப்பட்ட வாழ்க்கை

ஓஹியோ பள்ளத்தாக்கு மல்யுத்தத்தில் பயிற்சி பெற்றபோது, இவர் கென்டக்கியில் வசித்து வந்தார். இவர் மல்யுத்த வீரர் ஆண்ட்ரூ மார்ட்டினுடன் இரண்டரை ஆண்டு உறவில் இருந்தார், அது மார்ச் 2009 இல் இவர் இறப்பதற்கு முன்னர் முடிவடைந்தது. 2011 ஆம் ஆண்டில், பிளாங்க் ஒரு *மாக்சிம்* விருந்தில் ஐஸ் ஹாக்கி வீரர் சந்தித்து இருவரும் பொருத்தம் வலுப்படுத்தலில் ஈடுபட்டனர். இந்த ஜோடி 2017 இல் பிரிந்தது.
# செவர்னயா செம்ல்யா

**சேவிர்னயா சிம்லியா** (*Severnaya Zemlya*, , "வடக்கு நிலம்") என்பது உருசியாவில் உயர் ஆர்ட்டிக் பகுதியில் 37,000 சதுர கிலோமீட்டர் (14,000 சதுர மைல்) பரப்பில் அமைந்துள்ள தீவுக் கூட்டம் ஆகும். இத்தீவுக்கூட்டம் வில்கிட்ஸ்கி நீரிணையினால் பிரதான நிலப்பகுதியில் இருந்து பிரிக்கப்படுகின்றது. ஆர்க்டிக் பெருங்கடல், காராகடல், லாப்டேவ் கடல் என்பவற்றால் சூழப்பட்டுள்ளது.
# செவர்னயா செம்ல்யா

## புவியியல்

செவர்னயா செம்ல்யா அக்டோபர் புரட்சி, போல்ஷிவிக், கொம்சோமொலெட்ஸ் மற்றும் பயனிர் ஆகிய நான்கு முக்கிய தீவுகளை கொண்டுள்ளது. மேலும் 70 சிறிய தீவுகளை உள்ளடக்கியது. செவர்னயா செம்ல்யாவின் மொத்த பரப்பளவு 37,000 கி.மீ. 2 (14,300 சதுர மைல்) ஆகும். இத்தீவுகள் பெரும்பாலும் பனிப்பாறைகளை கொண்டுள்ளன. பிரதான தீவான போல்ஷிவிக்கில் பனிப்பாறை பகுதி அதன் நிலத்தின் மேற்பரப்பில் கால் பகுதியை உள்ளடக்கியது. இந்த தீவுக்கூட்டத்தின் மிக உயரமான இடம் மவுண்ட் கார்பின்ஸ்கி ஆகும். மவுண்ட் கார்பின்ஸ்கி 965 மீ (3,166 அடி) உயரமானதாகும். அக்டோபர் புரட்சி தீவிலிருந்து கொம்சொமோலெட்ஸ் தீவை ரெட் ஆர்மி நீரிணையும், அக்டோபர் புரட்சி தீவிலிருந்து போல்ஷிவிக் தீவை ஷோகால்ஸ்கி நீரிணையும் பிரிக்கின்றது. இரண்டு நீரிணைகளும் மேற்கில் காரா கடலை கிழக்கில் லாப்டேவ் கடலுடன் இணைக்கின்றன.
# செவர்னயா செம்ல்யா

## பிரதான தீவுகள்

### அக்டோபர் புரட்சி தீவு

அக்டோபர் புரட்சி தீவு (உருசிய மொழியில்: ஆஸ்ட்ரோவ் ஒக்டியாப்ஸ்காய் ரெவோலியுட்ஸி ) இந்த தீவு செவர்னயா செம்லியா குழுத் தீவிகளுல் மிகப் பெரிய தீவாகும். இந்த தீவின் பரப்பளவு 14,170 கி.மீ. 2 (5,470 சதுர மைல்) என மதிப்பிடப்பட்டுள்ளது. 965 மீ (3,166 அடி) உயரமுள்ள கார்பின்ஸ்கி மலை இங்கு அமைந்துள்ளது. 1930-32 ஆண்டுகளில. ஜி.ஏ. உஷாகோவ், நிகோலே என். உர்வந்த்சேவ் ஆகியோரின் பயணத்தால் இந்த தீவு கண்டறியப்பட்டு பெயரிடப்பட்டது. இங்கு 1974 முதல் 1988 வரையான காலப்பகுதியில் வவிலோவ் வானிலை ஆய்வு நிலையம் வடக்கு பகுதியில் இயக்கப்பட்டது.
# செவர்னயா செம்ல்யா

## பிரதான தீவுகள்

### போல்ஷிவிக் தீவு

போல்ஷிவிக் தீவு செவர்னயா செம்லியா தீவுக் கூட்டங்களில் இரண்டாவது மிகப் பெரிய தீவாகும். இது அக்டோபர் புரட்சி தீவில் இருந்து ஷோகால்ஸ்கி நீரிணையால் பிரிக்கப்படுகின்றது. இந்த தீவின் பரப்பளவு 11,312 கி.மீ. 2 (4,370 சதுர மைல்) என மதிப்பிடப்பட்டுள்ளது. போல்ஷிவிக் தீவு மலைப்பாங்கானது. இத்தீவில் 935 மீ (3,068 அடி) உயரத்தை கொண்ட சிகரம் அமைந்துள்ளது. செவர்னயா செம்லியாவின் ஏனைய தீவுகளை விட ஒப்பீட்டளவில் குறைந்த பனிப்பாறைகளை கொண்டது.
# செவர்னயா செம்ல்யா

## பிரதான தீவுகள்

### கொம்சோமோலெட்ஸ் தீவு

கொம்சோமோலெட்ஸ் தீவு உருசிய ஆர்டிக்கில் அமைந்துள்ள செவர்னயா செம்லியா தீவுக்கூட்டத்தில் வடக்கே அமைந்துள்ள தீவாகும். தீவுக்கூட்டத்தில் மூன்றாவது பெரிய தீவாகும். மேலும் உலகின் 82 ஆவது பெரிய தீவாகும். பல ஆர்க்டிக் பயணங்களின் தொடக்கப்புள்ளி இந்த தீவாகும். இந்த தீவின் பரப்பளவு 9,006 கி.மீ. 2 (3,477 சதுர மைல்) என மதிப்பிடப்பட்டுள்ளது. இங்கு 780 மீ (2,559 அடி) உயரமாக சிகரம் அமைந்துள்ளது. தீவின் 65% பனிப்பாறைகளால் மூடப்பட்டுள்ளது.
# செவர்னயா செம்ல்யா

## பிரதான தீவுகள்

### பயனிர் தீவு

பயனிர் தீவு (உருசிய மொழியில் ஆஸ்ட்ரோவ் பியோனர்) என்பது சுவர்னயா செம்லியா தீவுகளின் மேற்குத் திசையில் அமைந்துள்ள தீவாகும். கொம்சோமொலெட்ஸ் தீவிலிருந்து யூனி நீரிணையால் பிரிக்கப்பட்டுள்ளது. இத் தீவின் பரப்பளவு 1,527 கி.மீ. 2 (590 சதுர மைல்) ஆகும்.
# செவர்னயா செம்ல்யா

## தாவரங்களும் விலங்குகளும்

செவர்னயா செம்லியா துருவ பாலைவனம் ஆகும். இங்கு 50 சென்டிமீட்டருக்கும் குறைவான (20 அங்குலங்கள்) குறைவான தாவரங்கள் வளருகின்றன. பாசி இனங்கள், பாசிப் பூஞ்சைகள் உடப்ட சில அரிய வகை இனங்களும் உள்ளன.  
டி கோர்டே, வோல்கோவ் மற்றும் கவ்ரிலோ ஆகியோரன் ஆய்வுகளின்படி செவர்னயா செம்லியாவில் முப்பத்திரண்டு பறவை இனங்கள் காணப்பட்டுள்ளன. இவற்றில் 17 இனங்கள் இந்த தீவுகளிலே இனப்பெருக்கத்தை மேற்கொள்கின்றன. மேலும் எட்டு பறவையினங்கள் பரவலாக அறியப்படுகின்றன. செவர்னயா செம்லியாவின் மிகவும் பொதுவான பாலூட்டி ஆர்க்டிக் லெம்மிங் என்று அழைக்கப்படும் காலர் லெம்மிங் ஆகும். இது அனைத்து பெரிய தீவுகளிலும் உள்ளது. மேலும் இங்கு ஆர்டிக் நரி, ஓநாய், ஆர்டிக் முயல், பனிக் கலைமான், வால்ரஸ், பனிக்கரடி ஆகிய விலங்குகளும் வசிக்கின்றன.
# Module:Location map/data/Russia

return {
name = 'உருசியா',
x = '50.0 + 71.51617284504452 * ((1.6671750744677123-($1*pi / 180)) * sin(0.807990549171814 * ($2 + ($2<0)*360 - 100) * pi / 180))',
y = '50.0 + 1.8540031397174255 * 71.51617284504452 * 0.20267660928013187 - 1.8540031397174255 * 71.51617284504452 * (0.7246972783907744 - (1.6671750744677123-($1*pi / 180)) * cos(0.807990549171814 * ($2 + ($2<0)*360 - 100) * pi / 180))',
image = 'Russia edcp location map.svg',
image1 = 'Russia edcp relief location map.jpg'
}
# Module:ISO 3166/data/RU
["ALT"] = {name="Altai Krai",isonames={ru="Altajskij kraj",ru_bgn="Altayskiy kray"}},
["KAM"] = {name="Kamchatka Krai",isonames={ru="Kamčatskij kraj",ru_bgn="Kamchatskiy kray"}},
["KDA"] = {name="Krasnodar Krai",isonames={ru="Krasnodarskij kraj",ru_bgn="Krasnodarskiy kray"}},
["KHA"] = {name="Khabarovsk Krai",isonames={ru="Habarovskij kraj",ru_bgn="Khabarovskiy kray"}},
["KYA"] = {name="Krasnoyarsk Krai",isonames={ru="Krasnojarskij kraj",ru_bgn="Krasnoyarskiy kray"}},
["PER"] = {name="Perm Krai",isonames={ru="Permskij kraj",ru_bgn="Permskiy kray"}},
["PRI"] = {name="Primorsky Krai",isonames={ru="Primorskij kraj",ru_bgn="Primorskiy kray"}},
["STA"] = {name="Stavropol Krai",isonames={ru="Stavropol'skij kraj",ru_bgn="Stavropol'skiy kray"}},
["ZAB"] = {name="Zabaykalsky Krai",isonames={ru="Zabajkal'skij kraj",ru_bgn="Zabaykal'skiy kray"}},
-- Autonomous districts (okrugs)
["CHU"] = {name="Chukotka Autonomous Okrug",isonames={ru="Čukotskij avtonomnyj okrug",ru_bgn="Chukotskiy avtonomnyy okrug"}},
["KHM"] = {name="Khanty-Mansi Autonomous Okrug—Yugra",isonames={ru="Hanty-Mansijskij avtonomnyj okrug",ru_bgn="Khanty-Mansiyskiy avtonomnyy okrug"},altnames={"Khanty-Mansi Autonomous Okrug","Khanty-Mansi Autonomous Okrug-Yugra"}},
["NEN"] = {name="Nenets Autonomous Okrug",isonames={ru="Neneckij avtonomnyj okrug",ru_bgn="Nenetskiy avtonomnyy okrug"}},
["YAN"] = {name="Yamalo-Nenets Autonomous Okrug",isonames={ru="Jamalo-Neneckij avtonomnyj okrug",ru_bgn="Yamalo-Nenetskiy avtonomnyy okrug"}},
-- Autonomous cities
["MOW"] = {name="Moscow",isoname="Moskva"},
["SPE"] = {name="Saint Petersburg",isoname="Sankt-Peterburg",altnames={"St. Petersburg"}}
}
# காலியம்(III) டிரையாக்சைடு

β: ஒற்றைச்சாய்வு, mS20, இடக்குழு = C2/m, No. 12
| LattConst_a = 0.49835 / 1.22247 நானோமீட்டர்
| LattConst_b = 0.49835 / 0.30403 நானோமீட்டர்
| LattConst_c = 0.53286 / 0.58088 நானோமீட்டர்
| UnitCellFormulas = 6 / 4
}}
|Section5=
# காலியம்(III) டிரையாக்சைடு

## தயாரிப்பு

காலியம் உப்பின் அமிலம் அல்லது காரக் கரைசலை நடுநிலையாக்குவதன் மூலம் காலியம் டிரையாக்சைடு நீரேற்ற வடிவத்தில் வீழ்படிவாக்கப்படுகிறது. மேலும், இது காற்றில் காலியத்தை சூடாக்குவதன் மூலம் உருவாகிறது அல்லது காலியம் நைட்ரேட்டை 200-250 பாகை செல்சியசு வெப்பநிலைக்கு சூடாக்கி சிதைப்பதன் மூலம் உருவாகிறது. இது ஐந்து வெவ்வேறு வகையான α, β, γ, δ, மற்றும் ε என்ற மாறுபட்ட உருவங்களாக தோன்றுகிறது. இந்த மாற்றங்களில் β-Ga 2 O 3 மிகவும் நிலையான வடிவமாகும்.  
•நைட்ரேட்டு, அசிடேட்டு, ஆக்சலேட்டு அல்லது பிற கரிம வழிப்பெறுதிகளை 1000 பாகை செல்சியசுக்கு மேல் வெப்பப்படுத்துவதன் மூலம் β-Ga 2 O 3 தயாரிக்கப்படுகிறது.  
•β-Ga2O3 சேர்மத்தை 65 கிலோபார் அழுத்தம் மற்றும் 1100 பாகை செல்சியசு வெப்பநிலைக்கு வெப்பப்படுத்துவதன் மூலம் α-Ga2O3 சேர்மத்தை பெறலாம். நீரேற்ற வடிவ α-Ga2O3 சேர்மத்தை vஈழ்படிவாக்கப்பட்ட நாள்பட்ட காலியம் ஐதராக்சைடை 500 பாகை செல்சியசு வெப்பநிலைக்கு சூடுபடுத்தி சிதைவுக்கு உள்ளாக்கி தயாரிக்கலாம்.  
•γ-Ga2O3 சேர்மத்தை ஐதராக்சைடு அரைதிண்மக் கரைசலை 400–500 °செல்சியசு வெப்பநிலைக்கு சூடுபடுத்தி தயாரிக்கலாம். இந்த பல்லுருவ வடிவத்தை காலியம் உலோகத்திலிருந்து நேரடியாக கரைசல் தொகுப்புமுறை மூலம் தயாரிக்கலாம்.  
•δ-Ga2O3 சேர்மத்தை Ga (NO 3 ) 3 சேர்மத்தை 250 பாகை செல்சியசு வெப்பநிலைக்கு வெப்பப்படுத்துவதன் மூலம் பெறப்படுகிறது  
•550 பாகை செல்சியசு வெப்பநிலைக்கு δ-Ga2O3 சேர்மத்தை சூடாக்குவதன் மூலம் ε-Ga2O3 சேர்மம் தயார் செய்யப்படுகிறது. ε-Ga2O3 சேர்மத்தின் மெல்லிய ஏடுகள் 550 பாகை செல்சியசு வெப்பநிலையில் டிரைமெத்தில்காலியத்தைப் பயன்படுத்தி உலோகக் கரிம ஆவிநிலை மென்படலமாக்கல் முறையையில் படியவைக்கப்படுகிறது.
# காலியம்(III) டிரையாக்சைடு

## வினைகள்

காலியம்(III) டிரையாக்சைடு ஓர் ஈரியல்புநிலை ஆக்சைடு ஆகும். இது உயர் வெப்பநிலையில் NaGaO2 மற்றும் Mg, Zn, Co, Ni, Cu போன்ற கார உலோக ஆக்சைடுகளுடன் வினைபுரிந்து சிபினல்களை உருவாக்குகிறது, எ.கா. MgGa 2 O 4 . இது வலிமையான காரத்தில் கரைந்து காலேட்டு அயனியின் Ga(OH)−4 கரைசலாக உருவாகிறது.
HCl உடன், இது காலியம் டிரைக்ளோரைடு GaCl 3 சேர்மத்தை உருவாக்குகிறது.
Ga2O3 + 6 HCl → 2 GaCl3 + 3 H2O
இதை காலியம்(I) ஆக்சைடாக (Ga 2 O) ஐதரசன் வாயுவைப் பயன்படுத்தி குறைக்கலாம் அல்லது காலியம் உலோகத்துடன் வினைபுரியச் செய்தும் இவ்வினையை நிகழ்த்தலாம்.
Ga2O3 + 2 H2 → Ga2O + 2 H2O
Ga2O3 + 4 Ga → 3 Ga2O
# காலியம்(III) டிரையாக்சைடு

## கட்டமைப்பு

1900 ˚செல்சியசு வெப்ப நிலையை உருகுநிலையாகக் கொண்ட β-Ga2O3 சேர்மம் மிகவும் நிலைப்புத்தன்மை கொண்ட படிகம் ஆகும். ஆக்சைடு அயனிகள் உருக்குலைந்த கனசதுர நெருக்கப்பொதிவு அமைப்பில் உள்ளன. காலியம்(III) அயனிகள் சிதைந்த நான்முகியிலும் எண்கோணத்திலும் தளங்களை ஆக்கிரமித்துள்ளன, கட்டமைப்பிலுள்ள Ga-O பிணைப்பு இடைவெளிகள் முறையே 1.83 மற்றும் 2.00.Å ஆகும்.
α-Ga 2 O 3 ஆனது -Al 2 O 3 சேர்மத்தின் அதே குருந்தம் கட்டமைப்பை கொண்டுள்ளது. இதில் Ga அயனிகள் 6-ஒருங்கிணைப்பில் உள்ளன. மேலும் γ-Ga2O3 குறைபாடுள்ள சிபினல் அமைப்பைக் கொண்டுள்ளது.  
கரிம உலோக நீராவி நிலை மென்படலம் மூலம் படியவைக்கப்பட்ட ε-Ga2O3 செஞ்சாய்சதுர படிக சமச்சீருடன் ஒரு நிரல் படிக அமைப்பைக் காட்டுகின்றன. எக்சுகதிர் படிகவியல் ஆய்வில் இக்கட்டமைப்பு ஓர் அறுகோண நெருக்கப் பொதிவு நிரம்பியதாகக் காணமுடிகிறது.
# காலியம்(III) டிரையாக்சைடு

## பயன்பாடுகள்

சீரொளிகள் , பாசுபர்கள் மற்றும் ஒளிரும் பொருட்களின். ஒற்றைச்சாய்வு β-Ga 2 O 3 வாயு உணரிகள் மற்றும் ஒளிரும் பாசுபர்களில் பயன்படுத்தப்படுகிறது மற்றும் சூரிய மின்கலங்களுக்கான மின்கடத்தா பூச்சுகளுக்கு இதை பயன்படுத்தலாம். இந்த நிலையான ஆக்சைடு ஆழமான புற ஊதா வெளிப்படையான கடத்தும் ஆக்சைடுகள் மற்றும் வானொலிப்பெட்டி போன்ற மின்மப் பொறிகளில் பயன்பாடுகளுக்கான சாத்தியத்தையும் இது காட்டியுள்ளது.  
மெல்லிய Ga2O படலங்கள் வணிக ரீதியாக கவனத்தை ஈர்க்கின்றன. β-Ga2O3 சேர்மத்தின் தளவிளைவு ஒளியியல் செயல்பாடுகளைத் தீர்மானிக்கவும் இது பயன்படுகிறது.
# ஜோஷியின் மினியேச்சர் ரயில் அருங்காட்சியகம்

**ஜோஷியின்** மினியேச்சர் ரயில் அருங்காட்சியகம் என்பது இந்தியாவின் மகாராஷ்டிரா மாநிலத்தில் உள்ள புனேவின் எரண்ட்வானே என்னும் பகுதியில் அமைந்துள்ள ஒரு மினியேச்சர் ரயில் அருங்காட்சியகமாகும். இந்த அருங்காட்சியகத்தில் பல்வேறு வகையான ரயில்களின் மாதிரிகள் காணப்படுகின்றன. இதை பௌசாஹேப் ஜோஷி தொடங்கி வைத்தார்.
# ஜோஷியின் மினியேச்சர் ரயில் அருங்காட்சியகம்

## வரலாறு

இந்த அருங்காட்சியக அமைப்பதற்கான எண்ணம் பி.எஸ். ஜோஷியால் தோன்றியது. அதன் அடிப்படையில் இந்த அருங்காட்சியகம் அவரால் தொடங்கப்பட்டது, இந்த அருங்காட்சியகத்தைத் தொடங்கி வைத்த அவர் பௌசாஹேப் ஜோஷி என்று அழைக்கப்படுகின்றார். தனது குழந்தை பருவத்தில் தொடங்கி பொழுதுபோக்கின் மூலம் அவர் இவ்வாறான மாதிரிகளை சேகரித்து தயாரிக்கும் பணியைத் தொடங்கியுள்ளார். இருந்தாலும் இந்த கருத்தை மையமாகக் கொண்டு 1960 களில் அதில் உருவாக்கத் தொடங்கினார். அவர் ஆரம்ப காலங்களில் மொபைல் மாதிரிகளை உருவாக்க ஆரம்பித்தார். அவ்வாறு உருவாக்கியவற்றை அவர் பல்வேறு நகரங்களில் பொதுமக்கள் பார்வைக்காகக் காட்சிப்படுத்த ஆரம்பித்தார். இவ்வகையில் அவர் அமைத்து வந்த நிலையில், அவரது முதல் கண்காட்சி புனேவில் 1982 ஆம் ஆண்டில் கோகலே ஹாலில் நடத்தப் பெற்றது. 1984 ஆம் ஆண்டில் இதற்கான வடிவமைப்புத் திட்டம் மும்பையிலும் (பின்னர் பம்பாய்), அடுத்தபடியாக தொடர்ந்து 1986 ஆம் ஆண்டில் புனேவின் தஸ்தூர் உயர்நிலைப் பள்ளியிலும் காட்சிப்படுத்தப்பட்டது. மொபைல் மாதிரிகளை உருவாக்குவதில் அவர் பல அசௌகரியங்களை எதிர்கொள்ளும் சூழல் ஏற்பட்டது. அவ்வகையான அசௌகரியங்களைத் தவிர்க்கும் நோக்கத்தில் ஒரு நிரந்தர கண்காட்சியை அமைப்பதற்கு ஜோஷி முடிவு செய்தார். தற்போதைய அருங்காட்சியகத்தின் அமைப்பிற்கான திட்ட உருவாக்கம் அவரால் 1991 ஆம் ஆண்டில் மேற்கொள்ளப்பட்டது. தொடர்ந்து அருங்காட்சியகம் 1 ஏப்ரல் 1998 இல் திறந்து வைக்கப்பட்டது. காலப்போக்கில் வடிவமைப்பில் பல மாற்றங்கள் மேற்கொள்ளப்பட்டன. டிஜிட்டல் கட்டுப்பாடு உத்திகள் அறிமுகப்படுத்தப்பட்டன. மேலும் பலவகையான பல மாதிரிகளைக் கொண்டு அது விரிவாக்கம் செய்யப்பட்டது. அருங்காட்சியகத்தின் தற்போதைய உரிமையாளயாக டாக்டர் ரவி ஜோஷி செயல்பட்டு வருகிறார். அவர் பௌசாஹேப் ஜோஷி மகன் ஆவார்.
# ஜோஷியின் மினியேச்சர் ரயில் அருங்காட்சியகம்

## காட்சிப் பொருள்கள்

காட்சிக் கூடத்தில் பல வகையிலான மாடல் ரயில்கள் ஒரு மினியேச்சர் நகரம் எனப்படுகின்ற சிறிய அளவிலான நகரத்தில் இயங்கி வருகின்றன, மேலும் அவை ஒலி மற்றும் ஒளிக் காட்சியமைப்பினை பின் புலமாகக் கொண்ட நிகழ்ச்சியுடன் வழங்கப்பட்டு வருகின்றன. திட்ட வடிவமைப்பில் 65 சிக்னல்கள், தடுப்பு வேலிகள், விளக்குத் தூண்கள், மேம்பாலங்கள் போன்றவை அடங்கும். இவை அனைத்தையும் கையால் இயக்க முடியும். கணினி மூலமாகவும் இயக்கிக் கட்டுப்படுத்த முடியும். 2011 ஆம் ஆண்டில் 10 அங்குலம் முதல் 15 அங்குலம் வரை அளவினைக் கொண்ட ரயில்களோடு இயங்க ஆரம்பித்தது. அந்த ரயில் வகைகளில் நீராவி என்ஜின்கள், புல்லட் ரயில் மற்றும் ஒரு சிறிய ஸ்கை-ரயில் போன்றவையின் மாதிரிகளும் அடங்கும்.  
2003 ஆம் ஆண்டில், அருங்காட்சியகம் ஒரு மினியேச்சர் எனப்படுகின்ற சிறிய அளவிலான ரயில்வேயை உருவாக்க முனைந்தது. பல வகையான கருவிகளின் துணை கொண்டு ரயில் இயக்கங்களை கட்டுப்படுத்தும் வகையில் அவை அமைக்கப்பட்டன. இவ்வகையான திட்டம் இந்தியாவில் முதன்முதலில் அமைந்ததாகும். இந்த திட்டமானது இந்திய ரயில்வேக்கு பேட்டரிகள், உயர் அதிர்வெண் கொண்ட டிராக் சர்க்யூட் டேட்டா லாகர்கள், டிஜிட்டல் அச்சு கவுண்டர்கள் மற்றும் எலக்ட்ரானிக் இன்டர்லாக் முறை போன்றவற்றைத் தயாரித்து வழங்கி வருகின்ற எச்.பி.எல்நைஃப் நிறுவனத்தின் மூலமாக செயல்படுத்தப்பட்டது. இந்த மாதிரியான வடிவமைப்பில் இந்தியாவின் முதல் இடத்தைப் பெற்றுள்ள இது டிஜிட்டல் முறை மூலமாக ரயில்களின் இயக்கங்களை கட்டுப்படுத்தப்படுத்தி, செயல்படுத்துகிறது.  
2003 ஆம் ஆண்டு முதல், இந்த அருங்காட்சியகம் ஃப்ளீஷ்மேன், ரோகோ மற்றும் ஹார்ன்பி ரயில்வே போன்ற சர்வதேச நிறுவனங்களுக்கான இந்தியா விநியோகஸ்தராக செயல்படுகிறது. அவை ரயில் மாதிரிகளை உருவாக்குகின்றன. "ட்ரெய்ன்ஸ்" எனப்படுகின்ற அருங்காட்சியகத்தின் பொழுதுபோக்கு மையமானது ரயில் மாதிரிகளைப் பிரபலப்படுத்தவும், அதைப் பற்றிய அடிப்படை அறிவை வழங்கவும் முயன்று வருவதாக ரவி ஜோஷி கூறுகிறார். தற்போது பார்வையாளர் கட்டணமாக தனிநபருக்காக ஒரு நபருக்கு ரூ .90 வசூலிக்கப்படுகிறது. 3 வயதுக்குட்பட்ட குழந்தைகளுக்கு கட்டணம் வசூலிக்கப்படுவதில்லை. இந்த அருங்காட்சியகம் சொந்தமாக சொந்த உற்பத்திப் பிரிவினைக் கொண்டுள்ளது. இந்த அருங்காட்சியகம் தளத்தில் மினியேச்சர் எனப்படுகின்ற சிறிய அளவிலான ரயில்வே பொருள்களை விற்கிறது சுவிட்சர்லாந்து, ஆஸ்திரேலியா மற்றும் இந்திய ரயில்வேக்கு விற்பனையும் செய்து வருகிறது. 2007 ஆம் ஆண்டில் இது ஐரோப்பாவின் மிக உயர்ந்த ரயில்வேயான ஜங்ஃப்ராவ் ரயில்வே நிறுவனத்திற்காக ஒரு மாதிரியைத் தயாரித்தது, மேலும் 2000 எண்ணிக்கைக்கான வழங்காணைகளைப் பெற்றுள்ளது. அவை ரயில்வே நிலையங்களில் விற்கப்பட உள்ளன. ,இந்த வகையான மாதிரிகள் ஊசி மருந்து செலுத்து வடிவமைப்பு என்னும் முறையில் செய்யப்படுகின்றன.  
புனே முனிசிபல் கார்ப்பரேஷனின் ஒரு நாள் நகர சுற்றுலாவில் இந்த அருங்காட்சியகத்தையும் காணும் வசதி உள்ளது.